Rruḥen akk ɣer ssuq, qqimeɣ deg wexxam weḥdi, tusa-d yiwet n teqcict d tamecṭuḥt, terra snat n tezrurin, tettak-d deg-s rriḥa n leqrenfel, tewwi-d aḍebsi yefreɣ, tceggaɛ-itt yemma-s ɣer ccɣel. Mi akken ur d-tufi ara yemma tekker ad truḥ, maca necdeɣ-tt-id ɣer tirǧa dɣa terǧa. Ffsin yemsewqen di ssuq, ttɣennin yefrax tenɣa-ten lḥamu maca d tina iḥemmlen ttagaden ccetwa, nniɣ-as ad ččareɣ taswiɛt : ssenqes fell-am iselsa, ad tt-artaḥeḍ. Tenna-d di leḥya mi ara d-taweḍ tṣemhut. Akken i aɣ-yessddukkel wakud, adeg d ccuq. Akud d wadeg ur rrkiden ara, ma d ccuq yettaǧa-d siwa leḥzen.